Alle mense het ‘n behoefte
aan sekerheid. Ek wil graag seker wees dat ek ‘n werk en ‘n woonplek sal hê volgende
jaar. Ons het ‘n behoefte aan sekerheid oor die toekoms : dat
ons en ons kinders veilig sal wees, dat hulle eendag ‘n goeie lewe sal hê... ons
sou graag sekerheid wou hê oor die reënseisoen wat op hande is en nog baie ander dinge... Die mens is van
nature bang en onseker... dit kom vanaf die sondeval in die paradys... en soek
gedurig na waarborge, antwoorde oor die toekoms en sekuriteit. Dis terloops een
van die redes waarom soveel mense by die okkulte betrokke raak (waarsêers en
waterwysers, kaart en palmlesers, spiritiste ens.)...hulle soek antwoorde op
hulle vrae en vrese en die duiwel verskaf die (valse) antwoorde en waarborge
maar te graag om so ‘n houvas op mense te kry.
Moet ons en kan ons, spesifiek as
kinders van God oor alles seker wees? Die antwoord wat die Bybel is dat die gelowige se pad beide ‘n pad van
sekerheid en onsekerheid is! Anders gesê : daar is dinge waaroor ons moet en
kan seker wees, maar ons moet ook aanvaar daar is dinge waaroor ons altyd
onseker sal wees. Kom ons kyk bietjie vanuit hierdie vraag na 1 Johannes 3:1-3.
SEKERHEID Waaroor kan en moet ons
Ons kan seker wees van God. Dat Hy bestaan en dat Hy waarlik God
is, die Almagtige Skepper van hemel en aarde. Hy is in beheer van sy skepping
en alles sal gebeur sodat Hy sy ewige doelwitte sal bereik. Dis ‘n heerlike
vertroostende sekerheid. Dit word nie hier in ons teksgedeelte eksplisiet
genoem nie, trouens nêrens probeer die Bybel die bestaan van God bewys nie.
Johannes probeer dit ook nie. Die Bybel sê maar net dis die dwaas wat in sy
hart sê dat daar nie ‘n God is nie! (Psalm 14:1) Ons kan (en moet) seker wees dat ons
kinders van God is. (1) Dis een van die hooftemas van die hele 1 Johannes brief en eintlik
die groot doel waarom hy dit skryf. “…Dit het ek geskrywe aan julle wat glo in die Naam van die Seun van God, sodat julle kan weet dat julle
die ewige lewe het…” (5:12,13) Die frase “Kinders van God” is so ryk en het
sulke geweldige implikasies. Die Almagtige Skepper van die heelal verbind
himself aan ons op hierdie intieme manier! Hoekom sou ons dan nog bang wil
Ons kan seker wees van God se liefde. (1) Dit gaan saam met die vorige
saak. Dat ons as gebroke mense nou reeds kinders van God genoem kan word is ‘n duidelike
bewys van die Vader se liefde. Hierdie liefde is ‘n vaste feit. Ons gevoelens en ons
omstandighede kan dit nie verander nie! Dit beteken : al voel ek hoe sleg en
emosioneel af, al voel ek hoe eensaam, al voel ek net donkerte - die feit van
God se liefde staan vas, want dit is eenmalig genoegsaam bewys aan die kruis!
Dit beteken : al is my omstandighede nou hoe benoud en benard, al is daar geen
vooruitsigte en geen uitkoms nie, bly God se liefde ‘n onbeweeglike feit. Weereens dis aan
die kruis bewys. (4:10) God het ons eerste liefgehad sonder enige prestasies
van ons kant af. Ons wederliefde is maar net ‘n (gebrekkige) reaksie.
Ons kan seker wees van God se
einddoel met ons.
Ons weet dat Jesus beslis weer sal kom en dat ons soos Hy sal wees. (2) Ons sal in sy heerlikheid deel.
Johannes sê nie presies hier wat hy bedoel nie, maar uit die res van die
Skrif weet ons dat ons verlossing volledig afgehandel sal wees, dat ons sonder
sonde sal wees en dat ons ‘n verheerlikte liggaam soos Jesus sal hê. (Fil
Die kind van God kan bly
wees en getroos wees deur heerlike vaste sekerhede. Tog is daar ook ‘n element
van onsekerheid op ons geloofspad. Hoe so? Ons vind iets daarvan in die frase
“Dit is nog nie geopenbaar wat ons sal wees nie” God het nog nie als vir ons
gesê wat Hy kan sê nie. Daar is geopenbaarde dinge en daar is dinge
wat Hy in sy wysheid nie aan ons geopenbaar het nie. Dis ‘n
belangrike onderskeid. (Deuteronomium 29:29) Kinders van God moet deur die
geloof lewe, dit impliseer dat ons nie nou alles weet, vooruit sien en verstaan nie. “Want ons wandel deur geloof
en nie deur aanskouing nie.” (2 Korintiërs 5:7) Die geloofspad is ‘n stap vir
stap paadjie gerig deur die beloftes van God. God gee nie vir ons die detail
van elke stap wat wag nie. Hy sê net as’t ware : “Kom agter My aan, vertrou My en ek sal jou by die heerlike bestemming
Ons sien dit baie treffend in die
lewe van Abram. God het duidelike beloftes aan Hom gemaak oor ‘n nageslag, ‘n land en ‘n ewige seën wat hy sal meebring.
Abram glo en reageer gehoorsaam, maar Abram het nie onmiddellik als geweet wat
oor hom sou kom nie. Daar is vir hom niks vooraf gesê oor die droogte in die beloofde
land nie, oor jare se kinderloosheid, wag en frustrasie nie. Oor die toets wat
sou wag op Moria nie. Nee, stap vir stap het God vir Abram op die geloofspad
gelei. Die geestelike pad wat God met sy kinders stap is ‘n pad vol
verrassings. Ons ken nie die besonderhede en tydsduur van ons aardse
pelgrimspad nie. Ons kan nie anderkant die eerste berg sien nie, maar God wat
my tot hiertoe gelei het sal dit ook vorentoe doen. Ons weet nie wat môre en volgende jaar als oor ons pad kom nie, maar ons weet in wie ons glo
en ons weet dat sy genade in alle omstandighede genoeg sal wees. Ons weet daar
wag ‘n heerlike eindpunt. Ons weet dat God ons nie langs die pad sal laat val
nie, want die goeie werk wat Hy in ons begin het sal Hy voltooi! (Fil 1:6)
En nou? Hoe moet ons leef in ‘n situasie
waar ons nie als weet nie? Waarop moet
ons fokus? Vers 3 gee ‘n belangrike riglyn. Hou jouself rein! Die wete dat ons Jesus sal sien as einddoel moet
ons motiveer om altyd gereed te wees. Ons weet nie watter gevare, versoekingss
en probleme môre sal bring nie. Maar wat word van my
verwag? Ek moet heilig lewe! Los die vrese en bekommernisse oor môre en leef volgens
God se geopenbaarde wil in sy Woord. Nie toekomsspekulasies nie, maar daaglikse
gehoorsaamheid! Dis wat nou belangrik is.
Om dit op te som: Ons is seker van
God, maar ons is nie altyd seker oor presies wat Hy met ons gaan doen nie. Maar
die sekerheid oor God en dat Hy ons Vader is, en dat Hy ‘n volmaak
goeie en liefdevolle Vader is, gee aan ons ‘n heerlike sekerheid te midde van ons
onsekerheid. Vertrou Hom en gehoorsaam Hom een dag op ‘n slag! So kom ons uiteindellik by
ons bestemming aan.
- het groot gevolge. Alles, alles net genade! Ons kan alleenlik deur God se genade die verlossing ontvang. Ons ken mos Efesiërs 2:8 wat leer: “Uit genade is julle gered...” Anders gesê : Daar is net een rede waarom sondaar mense gered word en vir ewig die hemelse heerlikheid kan deel en dis op grond van God se ryk genade. HEMELSE NAVORSING
Kom kyk bietjie saam met my na die inhoud, maar veral die gevolge van genade soos dit vir ons verduidelik word in Titus 2:11-15. (Lees dit gerus saam met my in jou Bybel) Die openbaring van God se genade bereik ‘n hoogtepunt van duidelikheid en heerlikheid as Jesus kom en aan die kruis sterf. “Hy het homself vir ons as offer gegee...” (Vers 14) Volgens die verbondseise moes ons gehoorsame kinders vir God gewees het, maar ons kon dit nie regkry nie. Ons sonde het ons laat wegdwaal van God en het God se straf oor ons gebring. Maar toe kom Jesus en vat die straf op Hom. Hy offer Homself vir ons. Dis uiterste genade! Iemand anders vat my verdiende straf in my plek! Romeine 3:23,24 stel die vryspraak uit genade op grond van Jesus se verlossingswerk so treffend! (lees) GENADE LEER ONS OM ANDERS TE WEES
Het God se genade al hierdie verskil in jou lewe gemaak? Is jy anders as voorheen? Is jy besig om die ou dinge agter te laat? Is jy daagliks besig om ‘n nuwe leefstyl volgens God se Woord aan te leer? Het jy ‘n verwagting oor die toekoms saam met Jesus?
Rykdom van genade,
1. God is angswekkend heilig en asemrowend heerlik! God is waarlik God. Heilig, hoog en verhewe. Dis ‘n kernboodskap in beide die Ou en Nuwe Testament. Eeue later het die profeet Jesaja ‘n openbaring van hierdie heiligheid beleef toe hy die Here in sy tempel gesien en gehoor het hoe die serafs roep :”Heilig, heilig, heilig is die Here die Almagtige!” (Jesaja 6:3) Terloops, dit het hom platgeslaan in berou en belydenis voor God. Dit was egter ook die begin van sy belewenis van versoening en die daaropvolgende roeping. Ons as mense moet ons plek ken voor God en wegbly van alle arrogansie en hoogmoed. God gee hier die duidelike opdrag aan Moses : “As julle nog ver is, moet julle al voor My buig.” (1) God is nie ons speelmaatjie nie! Ons kan nie met ons onheiligheid en verwaandheid by Hom instorm en vir Hom hiet en gebied nie. Ons kan nie vir Hom beveel nie, Hy beveel ons! Hy alleen gee opdragte! Hy gee die gebooie waarvolgens Hy gedien moet word. God verwag gehoorsaamheid. Op God se bevel het Moses al die gebooie van die Here neergeskryf en dit aan die volk voorgelees. (4,7) Die hedendaagse rebelse en outonome mens wil mos self besluit wat reg en verkeerd is - ons maak ‘n dodelik gevaarlike fout. God alleen mag besluit wat reg en verkeerd is en Hy alleen bepaal hoe Hy gedien moet word. God se heiligheid en heerlikheid word op verskeie maniere hier onderstreep. Sy heerlikheid word verberg deur ‘n wolk wat die berg omhul. Sy heiligheid lyk soos ‘n gloeiende vuur! (16,17) Vuur is meermale ‘n simbool van God se heiligheid in die Skrif. Dink maar ook aan Hebreërs waar die Sinaï gebeure in herinnering geroep word, en die skrywer dit weer onder ons aandag wil bring : “Ons God is ‘n verterende vuur!” (Hebreërs 12:29) Mag ons kennis neem : die ware God is ‘n angswekkend heilige God!
As daar nou een uitstaande nood en behoefte in die kerk van ons tyd is, is dit om weer duidelik te besef wie God is!
Dis wat so merkwaardig is : die groot heilig verhewe God verlang na gemeenskap met die klein sondige mens. God wil by sy mense wees en in ‘n verhouding met hulle staan. God het sy volk uit Egipte verlos en gelei met ‘n baie duidelike doel en spel dit uit in Eksodus 19:4-6. (lees) Hy het hulle op arendsvlerke gedra en na Homself gebring! Ja, om by Hom te wees! God neem hier in Eksodus 24 ook die inisiatief en nooi uit : “Klim die berg op na My toe...” (1) God verlos vandag nog mense sodat ons in ‘n verhouding met Hom kan staan. Dis die uiteindelike doel waarop sy redding van sondaars afstuur. Dit word so mooi gestel in Openbaring 21:3 “Kyk, die woonplek van God is by die mense. Hy sal by hulle bly; hulle sal sy volke wees, en God self sal by hulle wees as hulle God.” Weet dit, God wil ook in ‘n innige verhouding met JOU staan!
Heiligheid van God,
Die HRM se wetsleraars teister ons met Toeka se Tora, maar verloën Vandag se Verlosser, ons Here Jesus Christus. Jesus self is ons Tora binne die heerlike Nuwe Verbond, die finale Openbaring van ons Hemelse Vader se wil. (Hebreërs 1:1-3) Jesus as finale Tora is ons Verlosser, maar ook die norm van ons lewe as verlostes!
Saam met Paulus wil ek en alle gelowiges van alle denominasies roem in die genoegsaamheid van die kruis. Vir die kruisboodskap sal ons vervolg word, ook deur die tora kenners. Hier skei ons paaie onherroeplik. Hulle wil “Torah observant” wees, ons wil “Christ observant” wees! Misleide broers en susters, ons roep julle op tot bekering. Kom terug na Jesus Christus. Sien raak wie Hy is. Hy is algenoegsaam, want die volheid van God woon in Hom. En elkeen wat aan Hom behoort het deel aan hierdie volheid. (Kolossense 2:8-10) Die kind van God hoef dus nie die volle belewenis, die volle blydskap of die volle waarheid in iets anders soos die tora te gaan soek nie. Nee, ons oë moet net al meer geopen word om die volheid van Christus raak te sien, dit beter te verstaan en meer daaroor te juig!
“Aan Hom wat magtig is om julle van struikeling te bewaar en julle onbevlek en met vreugde sy heerlikheid te laat aanskou…” Ons hoop lê in die almag van God! Dis waaroor Judas juig! Ook ons mag bly wees oor God se bewaring! Ten spyte van Judas se ernstige vermanings is hy positief hoopvol oor die kinders van God se ewige sekuriteit. Ons kry ‘n soortgelyke sekerheid by Paulus. (Filippense 1:6) Maar baie belangrik : God se beskerming van sy kinders is nie iets wat net onsigbaar gebeur nie, maar het ‘n praktiese menslike sy waarvan ons moet kennis neem.
- deur ons te waarsku. (5-7) Soos deur die vermanings van Judas en ander Nuwe Testamentiese briewe, o.a. Hebreërs. Judas gebruik drie voorbeelde in sy waarskuwing om aan te dui dat God nie losbandigheid en dwaling sal duld nie. Die eerste voorbeeld is die volk Israel vir wie God uit Egipte verlos het. Al het God hulle verlos deur sy liefde het Hy nie gehuiwer om diegene wat daarna afvallig geword het nie, in die woestyn te laat sterf nie! Pasop om terug te val op ‘n genadewerk in die verre verlede, terwyl jy nou in sonde volhard! ‘n Tweede voorbeeld is die van die gevalle engele. Ons moet ook onthou dat God die engele wat teen Hom in opstand gekom het, veroordeel het en in kettings gevange hou. Dit verwys moontlik na die “seuns van God” wat met die dogters van die mense gemeenskap gehad het in Genesis 6. Ons hoef nie vas te val in spekulasies oor wat presies daar gebeur het nie. Die punt wat Judas wil maak is dat opstand en losbandigheid deur God gestraf word. Wees gewaarsku, as God engele nie gespaar het nie, moet julle nie dink dat julle kanse met God kan vat oor sonde nie! Derdens : God se onverbiddelike straf oor sonde in die welbekende oordele oor Sodom en Gemorra. Dit moet ons laat sidder! Ons mag nie met sonde speel nie. Ons durf nie God terg nie!
- deur ons op te roep tot die stryd vir die waarheid. (3) Geloof gaan nie hier oor ons aksie van geloof nie, maar oor die inhoud van die boodskap wat ons moet glo. Dis die basiese waarheid wat aan ons oorgelewer is en waarby ons moet bly. Hierdie waarheid is “een maal oorgelewer”; dit dui op die finaliteit en onveranderlikheid daarvan. Die Christelike boodskap is normatief en mag ook nie gewysig word nie. Die hoogtepunt van die openbaring is Jesus Christus, wat ons verlossing bewerk het deur sy sterwe aan die kruis en fisiese opstanding uit die dood. Ook op ‘n onderliggende etiese vlak staan God se boodskap vas. Jesus se lering oor die huwelik het nie verouder nie. God het nie 2000 gelede gesê, homoseksuele gedrag is verkeerd en nou sê Hy weer iets anders nie. Hy het nie toe gesê, “geen dronkaard sal in die Koninkryk van God ingaan nie”, maar dit nou weer gewysig nie. Die waarheid van die Bybelse boodskap bots met die valse lering van die dwaalleraars wat sê dat ons maar lustig kan sondig, want God sal altyd genadig wees. Hierdie waarheid moet bewaar en gehandhaaf word. Judas sê : Stry vir die waarheid, neem standpunt in, moenie skaam wees nie, bewaar die suiwer boodskap van die Bybel. Ja, dit is die boodskap van God se genade en liefde, maar dis ook die boodskap van heiligheid en gehoorsaamheid. - deur groei in ons heilige geloof en gebed, deur te fokus op die liefde van God en die barmhartigheid van Jesus. (20-21) Ons moet op ‘n positiewe manier ons beskerm teen die vals profete se aanslag. Vorder in heiligmaking, maak erns met die vrugte van ware geloof. Prakties sal dit beteken om ontslae te raak van slegte dinge, gewoontes en gesindhede in ons lewens en heerlike nuwe dinge, die vrugte van die Gees te vertoon. Maak erns met ware gebed, gebed wat deur die Heilige Gees bekragtig en gelei word. Fokus op die liefde van God. Bedink God se liefde, wees bewus daarvan, reageer daarop. Onthou ons het God lief omdat Hy ons eerste liefgehad het. Wie bewus bly van God se liefde kan nie maklik sommer sondig nie. Ons moet ook gedurig ons hoop en verwagting stel op Jesus se barmhartigheid. Hy sal ons nie in die steek laat nie, Hy gee aan ons die ewige lewe, sy sterwe en opstandig waarborg dit! Dit gaan hier oor aktiewe voortdurende toewyding aan God en sy Woord omdat Hy ons liefhet en genade aan ons bewys het deur Jesus.
God se bewaring,
Verskonings vir sonde,
TWEEDE REDE. Mense val vir die valsheid van die Antichris omdat hulle die waarheid nie liefhet en aanvaar nie! (10) Die “waarheid” is die waarheid van God, wat Hy geopenbaar het, naamlik die evangelie van Jesus Christus. Hierdie evangelie kom na ons deur die Woordverkondiging wat ons hoor en so word saligmakende geloof in ons gewek. Die mens wat nie erns maak met die Woord en doelbewus die evangelie aanvaar nie, is ‘n oop teiken vir die Antichris. Daarom sal selfs baie kerklidmate deur die Antichris en sy leringe meegesleur word, aangesien hulle nog nooit redding deur die evangelie gevind het nie. Ja, dis selfs moontlik dat die sogenaamde kenners van die eindtye deur die einste Antichris oor wie hulle so fluks spekuleer, geflous gaan word, want hulle het hulleself nog nooit aan die Waarheid (Jesus) onderwerp nie! Inderdaad, wemel dit in sommige kringe van beweerde en gewaande wonders, terwyl die waarheid onder hulle so skaars soos sonskyn in ‘n Arktiese winter is!
Maar positief : Ons kan veilig wees teen die aantreklike verleiding van die Antichris! Hoe? Vat die Woord en volhard daarin! Dis hoe God jou sal bewaar! Kies die Waarheid bo wonders! Die Waarheid is die Woord, die Waarheid is die evangelie, die Waarheid is Jesus self. (Johannes 14:6)
Wat die transaksie verbysterend merkwaardig en onbegryplik maak is die datum en die gepaardgaande omstandighede waartydens dit plaasvind. Sedekia se bewind en die koninkryk van Juda is besig om te wankel. Jeremia self is onder huisarres, want hy word van dislojaliteit verdink, juis weens sy negatiewe boodskappe rakende die toekoms van sy land. Geen slim Clem Sunter van sy dag met jakkalswysheid en al, sou Jeremia kon oortuig van ‘n moontlike positiewe scenario vir Koning Sedekia en sy land Juda nie! Nebukadneser se weermag het reeds rondom Jerusalem stelling ingeneem. (2) Belangriker : God het immers self met die profeet gepraat en die oordele wat oor Juda wag aan hom geopenbaar. Daar was geen moontlikheid dat Sedekia die bedreiging van die Galdeërs sou vryspring nie. Allerhande planne van die optimiste om op Egipte te probeer steun, ten spyt. Want ons moet onthou, hierdie donker scenario was nie maar ‘n toeval van die geskiedenis nie, maar God se aangekondigde straf oor sy afgedwaalde volk. (3,4) Die oordeel oor Juda was ‘n uitgemaakte saak. Nou waarom maak Jeremia dan ‘n belegging in vaste eiendom in ‘n gedoemde land? Is hy dalk mal? Finansieël onverantwoordelik? Koop ‘n denkende mens tans wildsplase in Zimbabwe???
Jeremia 32:42 : “So sê die Here: Soos Ek hierdie groot ramp oor hierdie volk gebring het, so sal Ek ook al die goeie wat Ek hulle beloof het, na hulle toe bring.” ENIGSTE SEKURITEIT : GOD SE BELOFTES!